যৌনতায় তৃপ্তি এলে অনেকে অস্ফূটে কথা বলেন আবার কেউ কেউ চিৎকার করে অর্গাজমের আনন্দ প্রকাশ করতে ভালবাসেন। দ্বিতীয় দলকে তার জন্য অনেক অসুবিধেয় পড়তে হতে পারে। পড়শিরা এই নিয়ে অভিযোগও জানাতে পারেন। 
কিন্তু সম্প্রতি সুইডেনের স্বাস্থ্যমন্ত্রী, গ্যাব্রিয়েল উইকস্ট্রম বলেছেন যে যৌনতার সময়ে প্রাণখুলে চিৎকার করলে শরীর-স্বাস্থ্য ভাল থাকে। শুধু তাই নয়, তাঁর আরও পরামর্শ যে পড়শিরা এই নিয়ে কিছু বলতে এলে স্রেফ পাত্তা না দেওয়াই ভাল। 
এই মহান উপদেশ তিনি দিয়েছেন আবার টুইটারে। তাঁর সেই টুইট ঘিরে যথারীতি আন্তর্জাতিক সংবাদমাধ্যমে আলোড়ন উঠেছে কিন্তু তাতে তিনি বিন্দুমাত্র বিচলিত নন। কিন্তু হঠাৎ তিনি এমন একটি মন্তব্য করে বসলেন কেন?

সুইডেনের স্বাস্থ্যমন্ত্রী গ্যাব্রিয়েল উইকস্ট্রম
উইকস্ট্রমের টুইটার হ্যান্ডলে এক জনৈক সুইডিশ ভদ্রলোক লেখেন যে তাঁর পড়শিরা যৌনতার সময়ে প্রচণ্ড শব্দ করেন। স্বাস্থ্যমন্ত্রী কি আইন পাশ করে রাত দশটার পরে উচ্চকণ্ঠে যৌনতা বন্ধ করতে পারেন না? এমন প্রশ্নের উত্তরেই স্বাস্থ্যমন্ত্রীর লেখেন, ওঁরা যা করছেন তা ভালই। এতে ওঁদের শরীর-স্বাস্থ্য ভাল থাকবে এবং দেশের জনগণের সামগ্রিক স্বাস্থ্যের উন্নতি হবে। 
৩১ বছরের হ্যান্ডসাম হাঙ্ক উইকস্ট্রম এর পরে বিবিসিকে একটি বিবৃতিতে বলেন যে তিনি নিছক মজা করেই এমন জবাব দিয়েছিলেন। তবে তাঁর দেশের মানুষ যে স্ট্রেসের কারণে ঠিকমতো যৌনতা উপভোগ করতে পারেন না, সেই নিয়ে বেশ উদ্বেগও প্রকাশ করেছেন তিনি।
আরও পড়ুন
ফোর-প্লে সম্পর্কে ৫টি তথ্য যা জানেন না অনেকেই
হংকংয়ে শুরু হচ্ছে অর্গাজম উৎসব
অর্গাজম মেয়েদের শরীরে কতটা গুরুত্বপূর্ণ?
নারীশরীরের গোপন স্থানে স্রেফ হাত বোলালেই মিলছে ১৫ হাজার টাকা
ফোন-সেক্স: বাঙালি ঠিক কোথায়?